Tapahtuman aikana ja sitä ennen voi käydä tutustumassa eri järjestäjien sarjakuva-aiheisiin näyttelyihin.
Ennen Kupliita:
Pahkasika - Kymmenen kirjainta joihin voit luottaa
Kupliin aikana:
Kuplii popup -yllätysnäyttely
Tempora Mutantur - Kutitkutin 10-vuotisnäyttely
Mykkä - Mute
Tonni Tirrin muistonäyttely
Aika: 19.2.–29.5.2016.
Paikka: Museokeskus Vapriikki (Alaverstaanraitti 5)
Avoinna: Vapriikki on avoinna ti–su klo 10–18.
Lapset 4€ (7–16-vuotiaat), opiskelijat, varusmiehet ja siviilipalvelusmiehet
22€ perhelippu, 2 aikuista ja 1-4 alaikäistä lasta
Eläkeläiset, työttömät ja ryhmät 8€/hlö
Ilmainen sisäänpääsy museokeskus Vapriikkiin perjantaisin klo 15-18. Ei koske Jääkauden jättiläiset -näyttelyä.
Postimuseon ja mediamuseo Rupriikin yhteinen legendaarisesta huumorilehdestä kertova näyttely Pahkasika – kymmenen kirjainta joihin voit luottaa on esillä museokeskus Vapriikissa 19.2.–29.5.2016.
Näyttelyssä on esillä runsaasti sarjakuvia, jotka ovat olleet lehden keskeistä sisältöä, sekä esineistöä yksityisistä kokoelmista. Näyttely on museokeskus Vapriikin toisen kerroksen galleriatilassa.
Aika: la 19.3.– su 20.3.
Paikka: Tampere-talo 2krs, Sopraano-salin edusta
Avoinna: Tapahtuma on avoinna lauantaina kello 10-18 ja sunnuntaina kello 11-17
Tampere Kupliin yllätys popup-näyttely Tampere-talossa festivaaliviikonloppuna 19. ja 20.3.2016.
Yllätysnäyttelyyn kutsuimme osallistujia Tampere Kupliin Facebook-sivulla. Mukaan mahtui kymmenen ensimmäisenä ilmoittautunutta. Jokaiselle on varattu pieni tila näyttelystä, ja mukana on hyvin erilaisia ja eri ikäisiä tekijöitä. Jokainen osallistuja on itse valinnut esille tulevat työnsä.
Suomalaisen nykysarjakuvan uranuurtaja Kutikuti ry täytti viime vuonna 10 vuotta. Merkkivuoden kunniaksi koottu Tempora mutantur -juhlanäyttely esittelee yhdistyksen jäsenistön taiteilijoilta kultakin yhden, tätä kokonaisuutta varten tilaustyönä tehdyn sarjakuvan. Työt on toteutettu serigrafia-painotekniikalla. Isokokoisten sarjakuvien värikkäästä kokonaisuudesta paistaa läpi suomalaisen sarjakuvan tyylien ja kerrontatapojen moninaisuus. Tampere kupliin jälkeen näyttely lähtee maailmankiertueelle.
Näyttelyyn osallistuvat taiteilijat ovat Sami Aho, Mari Ahokoivu, Benjamin Bergman, Heta Bilaletdin, Terhi Ekebom, Roope Eronen, Matti Hagelberg, Jyrki Heikkinen, Mikko Huusko, Ville Kallio, Jan Konsin, Leo Kuikka, Reijo Kärkkäinen, Jarno Latva-Nikkola, Tiina Lehikoinen, Mikko Luostarinen, Hanneriina Moisseinen, Eeva Meltio, Tommi Musturi, Lauri Mäkimurto, Pauliina Mäkelä, Reetta Niemensivu, Jyrki Nissinen, Aapo Rapi, Kati Rapia, Hannele Richert, Heikki Rönkkö, Anna Sailamaa, Kari Sihvonen, Katri Sipiläinen, Petteri Tikkanen, Tuomas Tiainen, Katja Tukiainen, Riitta Uusitalo, Jari Vaara, Emmi Valve, Amanda Vähämäki ja Mikko Väyrynen.
Juhlanäyttelyä ja sen yhteydessä ilmestynyttä Kutikutin 10-vuotisjulkaisua ovat tukeneet Grafia ry, Suomen Kulttuurirahaston Uudenmaan rahasto, Suomen sarjakuvaseura ry ja Taiteen edistämiskeskus.
Näyttely esittelee kymmenen sarjakuvataiteilijaa ja heidän lähestymistään sanattomaan sarjakuvailmaisuun.
Mukana ovat: Mari Ahokoivu, Maria Björklund, Terhi Ekebom, Matti Hagelberg, Ari Kutila, Karri Laitinen, Samuli Lintula, Tommi Musturi, Kari Sihvonen ja Jari Vaara. Näyttelyn on tuottanut Suomen Sarjakuvaseura ry.
Sankareista svengaavin kohtaa uutuusalbumissaan puhtaan tusinan suomalaisen sarjakuvan kuolemattomia mestariteoksia. Kirjoittaja Pauli Kallion ja piirtäjä Ville Pirisen sarjakuvanovelleissa Makkonen vierailee kotimaisissa sarjakuvaklassikoissa, musiikkia unohtamatta. Tekijänoikeussyistä albumista pois jäänyt vierailu Muumilaaksossa on ensimmäistä kertaa esillä tässä näyttelyssä. Mikä olisikaan sopivampi paikka, sillä Muumilaakso aukeaa Tampere-taloon keväällä 2017.
Toni Tirrin muistonäyttely
Turkulainen sarjakuvantekijä ja yhdistysaktiivi Toni Tirri menehtyi yllättäen keväällä 2014 vain 33-vuotiaana. Turun sarjakuvakerhon kokoama näyttely esittelee Tirrin töitä.